**Дархан Қадырбайұлы Нұрпейісов** (6.04.1974 жыл, Талдықорған) - заң ғылымдарының кандидаты.

Әкесі - Нұрпейісов Қадырбай, ҚР Президенті Әкімшілігі қаржы, бухгалтерлік есеп және есептілік бөлімінің меңгерушісі.

Әл-Фараби атындағы Қазақ мемлекеттік университетінің заң факультетін (1996); әл-Фараби атындағы Қазақ мемлекеттік университетінің аспирантурасын (1999); Орталық Еуропа университетінің білім көтеру курстарын (Будапешт қаласы, Венгрия, 1996) бітірген; Франция Ұлттық магистратура мектебінде судьялар мен прокурорларды даярлау тәжірибесінен; «Chemonics International Inc.» корпорациясында (Вашингтон қаласы, 2006), Штреземанн институтында (Бонн қаласы, 2006), Халықаралық қылмыстық сотта (Гаага қаласы, 2006) тәжірибелерден өткен.

Заң ғылымдарының кандидаты (1999). Кандидаттық диссертациясының тақырыбы: «Қазақстан Республикасы тәуелсіздігін қалыптастырудың конституциялық-құқықтық негіздері». Доцент.

«Мыңжылдықтар тоғысындағы егемен Қазақстан» (тең авторлықта, 2001), «Егемен Қазақстан: мемлекет, мемлекеттік билік және мемлекеттік егемендік мәселелері» (2002), «Ұлттық қауіпсіздік: құқықтық аспект» (2003), «Тәуелсіз Қазақстан - егемен мемлекет» (тең авторлықта, 2004), «Қазақстандағы жемқорлық: қарсы әрекет жолдары» (2006) кітаптарының; 70-тен астам ғылыми жарияланымның авторы.

1997 жылдан - «Қазкоммерцбанк» ААҚ заң кеңесшісі; «Серіктестер» заң фирмасының заң кеңесшісі, жетекші заңгері, корпоративтік реттеу және банкинг бөлімінің бастығы.
1999 жылдан - «Агроорталық» ЖШС заң басқармасы бастығының орынбасары. 1999-2002 жылдары - «Саят, Жолшы, Дархан және Бадо» заң фирмасының вице-президенті. 2000 жылдан - ҚР Президентінің жанындағы Қазақстан стратегиялық зерттеулер институтының аға, жетекші ғылыми қызметкері. 2001 жылдан - әл-Фараби атындағы Қазақ ұлттық университеті мемлекеттік құқық теориясы мен тарихы кафедрасының доценті. 2002 жылдан - ҚР Жоғарғы Соты жанындағы Судьялар мен сот жүйесі қызметкерлерінің білімін жетілдіру институтының конституциялық және әкімшіліктік құқық кафедрасының меңгерушісі. 2003 жылдан - «Қазақстан Республикасы Жоғарғы Сотыжанындағы Сот академиясы» МБ ғылыми жұмыс жөніндегі проректоры. 2005 жылдан - «Қазақстан Республикасының Президенті жанындағы Мемлекеттік басқару академиясы» МБ Әділетті сот институты директорының орынбасары. 2005 жылдан - ҚР-дағы сот жүйесі бойынша USAID жобасының директоры, директорының орынбасары.
2006 жылдан бері - Алматы қаласындағы ҚР Аймақтық қаржылық орталығы қызметін реттеу агенттігі төрағасының орынбасары.

Еуропалық одақтың Қазақстанда соттарды оқытып-үйрету жөніндегі BISTRO жобасының үйлестірушісі (2003-2005).
«Алматы қаласы аймақтық қаржылық орталығы» АҚ Директорлар кеңесінің төрағасы (2007 жылдан).

Жас ғалым-заңгерлер арасындағы үздік ғылыми жұмысы үшін ҚР Білім министрлігінің 2 медалімен, дипломы мен марапатталған (1996). Жас талантты ғалым жастарға арналған 2002-2004 жылдары мемлекеттік ғылыми стипендияның (2002); құқықтанушы ғалымдар арасындағы үздік ғылыми жұмысы үшін ҚР Білім және ғылым министрлігі сыйлығының (2005); гуманитарлық ғылымдар саласындағы үздік жұмыстары үшін жас ғалымдарға арналған Мұхтар Омарханұлы Әуезов атындағы сыйлықтың (2005) лауреаты. «Жоғары оқу орнының үздік оқытушысы» мемлекеттік грантын ұсынатын республикалық байқаудың жеңімпазы (2006).

Үй жағдайы
----------

Үйленген. Жұбайы - Серікбаева Эльмира Жанұзаққызы, экономист.
Балалары - Дамира (2001 жылы туған), Әлнұр (2005 жылы туған).

Дереккөздер
-----------

1. ↑  Қазақстан Республикасында кімнің кім екені - 2011. 2 томдық анықтамалық. Алматы, 2011 ІSВN 978-601-278-473-2